ఆకారపు సుదర్శన్

సుదర్శన్ ఆకారపు, (5 మార్చి 1954 – 20 జూలై 2011) భారతదేశ రాజకీయనాయకుడు. అతను తెలుగుదేశం పార్టీ నాయకుడు. భారత పార్లమెంటులో రాజ్యసభ సభ్యునిగా పనిచేసాడు. అతని తెలుగుదేశంపార్టీ వైస్ ప్రెసిడెంటుగానూ, శాసన సభ్యులు గానూ తన సేవలనందించాడు. గుండెపోటుతో జూలై 20, 2011 న హైదరాబాదులో మరణించాడు.

ప్రారంభ జీవితం
సుదర్శన్ ఆంధ్రప్రదేశ్ రాష్ట్రంలోని నల్గొండ జిల్లాకు చెందిన సూర్యాపేట లో జన్మించాడు. అతనికి ముగ్గురు కుమార్తెలు, ఒక కుమారుడు.

రాజకీయ జీవితం
ఆంధ్రప్రదేశ్ శాసన సభ్యునిగా రెండు సార్లు ఎన్నికైనాడు. సూర్యాపేట అసెంబ్లీ నియోజక వర్గం నుండి ప్రాతినిధ్యం వహించాడు. 1989, 1994 లలో ఎం.ఎల్.ఎ గా తన సేవలనందించాడు. ఆంధ్ర ప్రదేశ్ రాష్ట్ర రోడ్డు రవాణా సంస్థకు చైర్మన్ గా 1997 నుండి 1999 మధ్య కాలంలొ పనిచేసాడు. 2002 నుండి 2008 వరకు రాజ్య సభ సభ్యునిగా తన సేవలనందించాడు. రాజ్యసభ్య సభ్యునిగా తన ఆరేళ్ళ పదవీ కాలంలొ అనేక స్టాండింగ్ కమిటీలలో సభ్యునిగా కొనసాగాడు.

మూలాలు

తెలుగుదేశం పార్టీ రాజకీయ నాయకులు
తెలుగువారు
2011 మరణాలు
1954 జననాలు
సూర్యాపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
సూర్యాపేట జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
సూర్యాపేట జిల్లా రాజకీయ నాయకులు